Diari Oficial de la Generalitat Valenciana


Sumari del DOGV 6246, del 15-04-2010 (2010/3781)

Informació pública de la proposta de modificació puntual dels articles 338 i 340 de les normes urbanístiques del PGOU.
----------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3781


Data del document
:   30-03-2010

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informació pública de la proposta de modificació puntual dels articles 338 i 340 de les normes urbanístiques del PGOU. [2010/3781]  
El Ple de l'Ajuntament, en sessió ordinària celebrada el dia 25 de març de 2010, ha disposat sotmetre a informació pública la proposta de modificació puntual del Pla General d'Ordenació Urbana d'Oliva, consistent a substituir l'actual redacció del paràgraf 1r de l'article 338.1 i de la totalitat de l'article 340 per la següent:  
Article 338  
1. En les sol·licituds de llicència de reforma d'edificacions existents que afecten l'estructura, aspecte exterior o distribució interior, sempre que en aquests dos últims supòsits hagen de considerar-se com a obra major per les seues característiques i entitat constructiva, s'adjuntarà a la documentació indicada en l'article 331 la següent:  
Article 340   
1. Les sol·licituds de llicència d'obra menor es formularan en l'imprés normalitzat facilitat per l'Ajuntament, amb descripció detallada de les que es pretenga realitzar. A la sol·licitud s'adjuntarà la documentació següent:  
a) Memòria descriptiva i valorada de les obres i actuacions preteses i la valoració d'aquestes.  
b) Plans a escala de l'estat actual de l'edifici o instal·lació i identificatiu de les obres preteses, firmat necessàriament pel promotor de les obres.  
c) En el supòsit d'instal·lació de bastides s'haurà d'aportar certificat de solidesa i estabilitat.  
2. Es consideraran obres menors aquelles de senzilla tècnica i escassa entitat constructiva i econòmica, que no suposen alteració del volum ni superfície construïda original, ni alteració o modificació de l'ús objectiu de l'edificació ni afecten l'estructura o les condicions d'habitabilitat dels edificis i instal·lacions.  
La naturalesa d'obra menor d'una petició de llicència es determinarà en cada cas concret, per part dels serveis tècnics municipals, a través del preceptiu informe de la llicència. A títol merament enunciatiu es consideraran com a obra menor:  
- Tancament de les obres.  
- Instal·lació de bastides.  
- Execució de sondatge i sondejos previs a l'atorgament de llicència d'obres.  
- Recalçat d'edificis.  
- Apuntalament de fatxades.  
- Redistribució interior d'edificis, sense afectar les condicions legals d'habitabilitat.  
- Reparacions, sanejament i manteniment de fatxades en edificis no inclosos en catàlegs d'interés històric o artístic.  
- Reparacions de cobertes.  
- Col·locació de portes i persianes en obertures.  
- Col·locació de reixes.  
- Reparació i substitució de canonades interiors i xarxes de serveis dels immobles.  
- Tancament de parcel·les.  
- Col·locació de tendals en locals de planta baixa.  
- Instal·lacions de marquesines.  
- Col·locació de rètols i anuncis lluminosos únicament en fatxada.  
- Neteja i agençament de terrenys i solars.  
- Instal·lacions de barracons provisionals d'obres.  
- Anivellacions de terrenys que no alteren en més d'un metre les cotes naturals del terreny en algun punt ni suposen o tinguen transcendència a l'efecte del mesurament d'altures de l'edifici.  
- Edificacions auxiliars de l'ús i explotació agrícola i magatzems d'eines i material de superfície construïda no superior a 20 m².  
3. No serà necessari aportar projecte tècnic d'obres ni visat col·legial quan es tracte d'obres menors, sempre que concórreguen els supòsits següents:  
a) Que les obres sol·licitades únicament modifiquen la disposició interior dels edificis i tal modificació interior no afecte els usos legalment previstos ni les condicions d'habitabilitat.  
b) Que, tot i afectar la fatxada i coberta, es referisquen únicament a operacions o treballs de neteja, sanejament, xicotetes reparacions puntuals i agençament.  
c) Que l'execució de les obres no supose ampliació de la superfície inicialment construïda.  
La present modificació se sotmet a informació pública per període d'un mes, comptat a partir de l'endemà de la publicació d'aquest anunci en el Diari Oficial de la Comunitat Valenciana, en la forma que disposa l'article 94 en relació amb l'article 83.2 a) de la Llei 16/2005, de 30 de desembre.  
L'expedient i la documentació es troben exposats en el Departament d'Urbanisme de l'Ajuntament d'Oliva per a l'examen i consulta pels interessats.  
Oliva, 30 de març de 2010.- L'alcalde: Salvador Fuster Mestre.